অজিত কৌর বলেন, নিজ ভাষা পাঞ্জাবি ভাষায় তিনি সাহিত্য রচনা করতে স্বাচ্ছন্দ্য বোধ করেন। তার গল্পে উপন্যাসে তিনি পারিপার্শ্বিক সমাজজীবনের চিত্রকল্প ফুটিয়ে তোলেন। তিনি বলেন, তিনি যা দেখেন তা নিয়েই সাহিত্য রচনা করেন, তিনি যা চাক্ষুষ করেননি তা কখনোই কাল্পনিকভাবে তার লেখায় তিনি আনেন না। তার এই ৮৩ বছরের জীবনে তিনি যেমন দেখেছেন অনেক তেমন লিখেছেন ও হাত উজাড় করে। তার আত্মজীবনীমূলক উপন্যাসের ইংরেজি অনুবাদ “ওয়েভিং ওয়াটার” ২০১৮ সালে প্রকাশিত হয়েছে। নবীন লেখকদের নিয়ে অজিত কৌর বলেন, কোন একটি লেখা লিখেই প্রকাশ করার জন্য উদবেল হলে চলবে না, বরং মানসম্পন্ন লেখা লিখতে হবে।